# Referat taktisk samhandlingsgruppe 18.08.20

Tilstades: Tone Holvik, Jan Helge Dale, Leiv Erik Husabø, Elin Sørbotten, Kari Furevik, Frode Myklebust, Thomas Vingen Vedeld, Anne Stubdal, Laila Haugland, Halvard Seljesæter, Bent-Are Hansen, Rune Tilseth, Torgeir Finjord.

Møteleiar: Evy-Helen Helleseth

Referent: Vidar Vie

1. Godkjenning av referat frå 03.07., 14.07. og 04.08./aksjonspunkt og sakliste

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
| 1 | Frå møte 03.07.2020:Ta med innspela frå kommunane på rutine for handtering av lokale utbrot og legge den fram for ny drøfting i Taktisk samhandlingsgruppe | Helleseth | Gjennomført |
| 2 | Løfte opp ønskje om at alle pasientar frå sjukehus til sjukeheim skal testast internt, og ta det opp att på neste møte i taktisk samhandlingsgruppe | Helleseth | Gjennomført |
| 3 | Frå møte 14.07.2020:Referat frå møte 03.07.2020 vert henta fram til seinare møte for godkjenning. | Holvik | Gjennomført |
| 4 | Rutine/momentliste for lokale utbrot i HF vert ferdigstilt. | Øen | GjennomførtSkal sendast ut til kommunane |
| 5 | Rutine for testing av pas. som skal skrivast ut til sjukeheim/omsorgsbustad vert ferdigstilt og kjem att i neste møte 17.07.2020. | Vingsnes/Furevik | Gjennomført |
| 6 | Frå møte 17.07.2020:Rutinar for studentar i sjukehuspraksis i kombinasjon med deltidsstilling i kommunane.Helse Førde tek kontakt med høgskulen for å undersøke om dei har laga retningsliner som fangar opp problemstillinga. Saka vert følgt opp i neste møte. | Helleseth | Gjennomført |

1. Status HF og kommunane

*Helse Førde: Ingen smitte*

*Kommunane:*

* *Mange studentar til Sogndal og Førde*
* *Fleire verksemder nyttar mykje utanlandsk arbeidskraft, får rådgjeving*
* *Generelt mange spørsmål om smittevern*
* *Mykje testing – fleire stadar om lag 1,5 prosent av befolkninga i veka*
* *Arbeider med korleis dei kan skalere opp til 5 prosent når/om nødvendig*
1. Informasjon og problemstillingar frå kommunane:
	1. Sendt inn av Jan Helge Dale i forkant av møtet:

Forventningar om testing nærmast som ØHJ og tilgjenge både kveld og helg. Om det er der vi skal legge oss vil det utfordre transportordningar til einaste lab som testar i HF sitt nedslagsfelt. Har Helse Førde hatt vurderingar/drøftingar om dette?

*Frå diskusjonen:*

* *Kommunane opplever at langt fleire ønskjer å bli testa no enn tidlegare, og at det heng saman med signal frå styresmaktene. På kvardagane vert gjennomgåande alle, som ønskjer det, testa. I helgane testar dei på klinisk indikasjon.*
* *Gruppa diskuterte ein eventuell felles policy, og diskusjonen viser at kommunane har lagt seg på om lag same nivå. Unnataket er Sunnfjord som komande helg vil prøve ut ei ordning der alle som ønskjer det vert testa. Det er naturleg at erfaringa derfrå blir reflektert i neste møte av taktisk samhandlingsgruppe; 25/8*
* *Sending av prøver til sjukehuset i Førde er ei utfordring for mange av kommunane. I nokre tilfeller får dei ikkje svar på prøver tekne ein torsdag ettermiddag før måndag/tysdag. Dette kan også ha smittevernmessige implikasjonar. Dersom kommunane skal opne opp for utvida testing i helgar så må også logistikken vere tilrettelagt for det. Helse Førde tar med seg innspelet tilbake, og kjem attende med førebels vurdering i taktisk samhandlingsgruppe 25/8.*

**Konklusjon:** *Sjå aksjonspunkt nedst.*

1. Problemstillingar frå Helse Førde:
	1. Kapasitet for testing av innbyggjarar inkl. tilsette i Helse Førde og logistikk i høve transport til FSS i dei ulike regionane.

*Evy-Helen Helleseth orienterte om at Helse Førde kan teste opp til 400 pasientar i døgnet. På det meste er det gjennomført 280 testar på ein dag.* *400 testar pr. dag er maks av kva vi klarer, og eit slikt tal klarer vi berre ein kort periode i samband med evt lokale utbrot. Vi må ligge under dette på det jamne. Eventuell back-up ved fleire testar er Helse Bergen. Føretaket har same kapasitet i helg som på kvardagar. Vurderer også å kjøpe inn ei ekstra maskin til hurtigtestar.*

* 1. Smittevernbistand til kommunane (etter samhandlingsavtalen) og plan for dette hausten -20.

*Kari Furevik orienterte om smittevern-revisjonar i kommunane i haust, som vil skje med minst mogeleg eksponering. Tenkjer å sjå på corona. Det vert ingen fysisk gjennomgang av institusjonen, og undervisninga blir nettbasert. Målet er kartlegge både generell førebygging av korona og etterleving av dei basale smittevernrutinane.*

*Jan Helge Dale: Både godt fornøgd med det som har vore, og det som blir lagt fram her.*

1. Varsel om auke i tal analyser av SARS-CoV-2-prøver ved laboratoria.

*Helleseth orienterte om varsel frå Helsedirektoratet om auke i tal analyser. Det blir publisert nye retningslinjer og mange kommunar opprettar fleire nye teststasjonar.*

*I brevet vert helseføretaka bedne om å gå i dialog med kommunane om logistikk og analysekapasitet for å sikre raske avklaringar, jamfør sak 3 og aksjonspunkt under.*

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
| 1 | Orientere taktisk samhandlingsgruppe om erfaringane med utvida testing i helg, etter forsøk i Sunnfjord legevaktområde. | Halvard Seljesæter | 25/8 |
| 2 | Diskutere forventningane frå kommunane om betra logistikk før og i helgane knytt til covid-19-testar internt i helseføretaket, og legge fram førebelse vurderingar i taktisk samhandlingsgruppe. | Tone Holvik | 25/8 |
| 3 | Sende ut ferdigstilt rutine/momentliste for lokale utbrot i HF til kommunane. | Tone Holvik | 25/8 |